CELEX: 62016CN0111
Language: hr
Date: 2016-02-24 00:00:00
Title: Predmet C-111/16: Zahtjev za prethodnu odluku koji je 24. veljače 2016. uputio Tribunale di Udine – kazneni postupak protiv Giorgia Fidenata i dr.

30.5.2016   
            
            
               HR
            
            
               Službeni list Europske unije
            
            
               C 191/8
            
         Zahtjev za prethodnu odluku koji je 24. veljače 2016. uputio Tribunale di Udine – kazneni postupak protiv Giorgia Fidenata i dr.
   (Predmet C-111/16)
   (2016/C 191/10)
   Jezik postupka: talijanski
   
      Sud koji je uputio zahtjev
   
   Tribunale di Udine
   
      Stranke glavnog postupka
   
   Giorgio Fidenato, Leandro Taboga i Luciano Taboga
   
      Prethodna pitanja
   
   
               1.
            
            
               Mora li Komisija u smislu članka 54. stavka 1. Uredbe br.. 178/2002 (1), kada je država članica pozove, čak i u slučaju da smatra da u odnosu na hranu i hranu za životinje ne postoj ozbiljan i očiti rizik za zdravlje ljudi, životinja ili okoliša, donijeti hitne mjere u smislu članka 53. Uredbe br. 178/2002?
            
         
               2.
            
            
               U slučaju da Komisija izvijesti o svojoj ocijeni, državu članicu koja traži donošenje mjere, ocjeni koja je suprotna zahtjevima iste i prema kojoj se sadržajno otklanja potreba donošenja hitnih mjera i kada stoga Komisija ne usvoji takve hitne mjere u smislu [članka] 34. [Uredbe] br. 1829/2003 kako je zatražila država članica, može li država članica koja traži donošenje mjere donijeti privremene hitne mjere u smislu članka 53. Uredbe br. 178/2002?
            
         
               3.
            
            
               Može li se navodima, koji se odnose na načelo opreznosti i koji se ne temelje na parametrima o postojanju teškog i očitog rizika za zdravlje ljudi, životinja i okoliš zbog uporabe hrane ili hrane za životinje, opravdati donošenje privremenih hitnih mjera države članice u smislu članka 34. Uredbe (EZ) br. 1829/2003?
            
         
               4.
            
            
               Kada je jasno i očito da je Europska komisija ocijenila da ne postoje bitni uvjeti za donošenje hitnih mjera u odnosu na hranu ili hranu za životinje, što je naknadno potvrđeno i u znanstvenom mišljenju Europske agencije za sigurnost hrane (EFSA), kada je ta ocjena je u pisanom obliku dostavljena državi članici koja traži donošenje mjere, može li država članica i dalje zadržati na snazi svoje privremene hitne mjere i/ili obnoviti takve privremene hitne mjere, nakon što je isteklo privremeno vremensko razdoblje za koje su donesene?
            
         
      (1)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, str. 1.) (SL, posebno izdanje na hrvatskom jeziku, poglavlje 15., svezak 7., str. 91.)